વડોદરા, છોટાઉદેપુર, આણંદ, ખેડા, મહિસાગર, પંચમહાલ, દાહોદ જિલ્લામાં આવેલ સરકારી તથા ગ્રાન્ટ ઇન એઇડ આઇ.ટી.આઇ. ખાતે ચાલતા વિવિધ પ્રકારના એન.સી.વી.ટી./જી.સી.વી.ટી. અભ્યાસક્રમોમાં પ્રવેશ મેળવવા માટે પ્રવેશ પાત્રતા ધરાવતા પ્રવેશવાંચ્છુ ઉમેદવારોએ ઇન્ટરનેટના માધ્યમથી ઓનલાઇન પ્રવેશફોર્મ ભરવાનું રહેશે. પ્રવેશફોર્મ ભરવા માટે ઉમેદવારોએ તેમના રહેઠાણની નજીકની ઉપર્યુક્ત કોઇપણ આઇ.ટી.આઇ. ખાતે (સવારે ૧૧.૦૦ થી ૫.૦૦ કલાક સુધીમાં) રૂપિયા ૨૦/- (ફોર્મ દીઠ) ભરી, પોતાના ગામના ઇ-ગ્રામ સેન્ટર, નજીકની મામલતદાર કચેરી, જિલ્લા કક્ષાના જનસેવા કેન્દ્ર, પોસ્ટઓફિસ તથા પોતાના ગામમાં કે શહેરમાં ઉપલબ્ધ સાયબર કાફે કે ઇન્ટરનેટ સુવિધા મળી રહે તેવા સ્થળોએથી પ્રવેશ સમિતિ દ્વારા તા.૦૧/૦૬/૨૦૧૭ થી તા.૨૨/૦૬/૨૦૧૭ સુધી ઓનલાઇન પ્રવેશફોર્મ ભરી શકાશે અને આવા ઓનલાઇન ભરેલ બારકોડેડ પ્રવેશફોર્મ (શૈક્ષણિક લાયકાતના પ્રમાણપત્રો સાથે તથા અન્ય લાગુ પડતા પ્રમાણપત્રો સાથે) કોઇપણ આઇ.ટી.આઇ.માં નિયત રૂા. ૫૦/- (ફોર્મ દીઠ) રજિસ્ટ્રેશન ફી ભરીને તા.૨૩/૦૬/૨૦૧૭ના રોજ ૧૭.૦૦ કલાક સુધીમાં રજિસ્ટ્રેશન કરાવી શકાશે.